Az 1999-es úszó-Európa-bajnokságon Isztambulban, 1500 méter gyorson ezüst-, 400-on pedig bronzérmes lett. A rákövetkező évben, a Helsinkiben zajló úszó Eb-n, a férfiak 400 méteres mezőnyének döntőjében ezüstérmes lett, míg 1500 gyorson a harmadik legjobb idővel ért célba. A 2002-es Eb-n 400 méter gyorson a harmadik helyen zárt, 1500 méteren – csakúgy mint a 4 x 200-as gyorsváltóval – negyedik lett. A madridi Európa-bajnokságon, a 400 és az 1500 méter gyors döntőjében egyaránt megszerezte a bronzérmet. A 2008-as eindhoveni úszó Európa-bajnokság 800 méteres gyorsúszásának fináléjában – Kis Gergő és az olasz Samuel Pizzetti mögött – a dobogó harmadik fokára állhatott fel.